Volodimir Groysman
Volodimir Borisovich Groysman, yoki Volodymyr Borisovich Hroysman (ukraincha: Володи́мир Бори́сович Гро́йсман idishcha: וואָלאָדימיר באָריסאָוויטש גרויסמאַן) (20-yanvar 1978), – Ukrainalik siyosatchi, 14-aprel 2016-yildan 29-avgust 2019-yilgacha Bosh vazir. 2006-yil martidan 2014-yil fevraligacha Groysman Vinnitsa meri boʻlgan. 2014-yil noyabrigacha Ukraina Bosh vazirining mintaqaviy siyosat boʻyicha oʻrinbosari va Ukraina mintaqaviy rivojlanish, qurilish va uy-joy kommunal xoʻjaligi vaziri lavozimlarida (bir vaqtning oʻzida ikkita lavozimda) ishlagan. Petro Poroshenko blokining partiya roʻyxati boʻyicha parlamentga saylangan. Groysmanning keyingi lavozimi 2014-yil noyabr oyi oxiridan bosh vazir etib tayinlangunga qadar Oliy Rada (Ukraina milliy parlamenti) raisi boʻldi. 2019-yilgi Ukraina parlament saylovida „Ukraina strategiyasi“ partiyasi yetakchisi sifatida qatnashgan. Ammo bu partiya parlamentdagi oʻrinlarni qoʻlga kirita olmadi. Groysmanning bosh vazirlik faoliyati 2019-yil 29-avgustda Oleksiy Goncharuk Ukraina bosh vaziri etib tayinlangani bilan yakunlandi. Koʻpgina ommaviy axborot vositalarida, garchi Yuxim Zvyaxilskiy avval bosh vazir vazifasini bajaruvchi boʻlgan boʻlsa-da, Groysman Ukrainaning birinchi yahudiy bosh vaziri deb ataladi.